PRANEŠIMAS

APIE AKCINĖS BENDROVĖS „DETONAS“ VALDYBOS

NEPRIKLAUSOMŲ NARIŲ ATRANKĄ

**Akcinė bendrovė „Detonas“** nuo 1959 m. atlieka sprogdinimo darbus Lietuvoje, jos paskirtis – teikti kokybiškas sprogdinimo ir gręžimo darbų paslaugas. Bendrovės veiklos tikslai, atitinkantys valstybės interesą, Nacionaliniam saugumui užtikrinti svarbių objektų įstatymo nuostatas – užtikrinti saugius, efektyvius sprogdinimo bei pastatų griovimo darbus, sprogstamos medžiagos gamybą bei pardavimus, siekiant patenkinti klientų poreikius.

**Lietuvos Respublikos susisiekimo ministerija skelbia nepriklausomų kandidatų atranką užimti akcinės bendrovės „Detonas“ (toliau - Bendrovė) valdybos nepriklausomų narių pareigas naujai valdybos 4 metų kadencijai.**

Bendrovės interneto svetainės adresas https: <https://www.detonas.eu/>

Informacija apie Bendrovės strategiją, finansines ataskaitas, lūkesčių raštą:

<https://www.detonas.eu/uploads/pdf/nauji/strateginiai/Bendrov%C4%97s%20strategija.pdf>

<https://www.detonas.eu/finansines-ataskaitos/>

[https://www.detonas.eu/uploads/pdf/nauji/VALSTYB%C4%96S%20L%C5%AAKES%C4%8CI%C5%B2%20LAI%C5%A0KAS,%202020%20M..pdf](https://www.detonas.eu/uploads/pdf/nauji/VALSTYB%C4%96S%20L%C5%AAKES%C4%8CI%C5%B2%20LAI%C5%A0KAS%2C%202020%20M..pdf)

Bendrovės kolegialus valdymo organas – valdyba susideda iš 3 narių, iš kurių 2 yra nepriklausomi valdybos nariai, 1 deleguojamas Susisiekimo ministerijos. Bendrovės valdyba renkama 4 metams, kadencijos pradžia – nuo paskyrimo datos, pabaiga - po 4 metų nuo paskyrimo datos.

Atrankos procedūroje dalyvauja personalo atrankos agentūra UAB „AIMS International Lietuva“.

Su valdybos nario veiklos sutarties projektu galima susipažinti: <https://www.detonas.eu/administracine-informacija/>

Atrankos būdas – pokalbis su kandidatais, atrankos komisijos pakviestais ir atrankos pokalbį.

Atranka vykdoma vadovaujantis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašu:

 <https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>.

Atranką vykdys Lietuvos Respublikos susisiekimo ministro įsakymu sudaryta atrankos komisija iš vieno Ministro Pirmininko pasiūlyto atstovo, vieno susisiekimo ministro pasiūlyto atstovo, vieno ekonomikos ir inovacijų ministro pasiūlyto atstovo, vieno finansų ministro pasiūlyto atstovo ir vieno VšĮ Valdymo ir koordinavimo centro atstovo.

VšĮ Valdymo koordinavimo centro nuoroda internete apie VVĮ vykdomas atrankas:

 <https://governance.lt/kolegialus-organai/#nariu-atrankos>

Kandidatai, pretenduojantys į Bendrovės nepriklausomo valdybos nario pareigas, turi atitikti šiuos bendruosius ir specialiuosius reikalavimus bei nepriklausomumo kriterijus:

1. Bendrieji reikalavimai:

1.1. turi turėti aukštąjį universitetinį ar jam prilygintą išsilavinimą;

1.2. turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;

1.3. turi būti neatimta ir neapribota teisė eiti valdybos nario pareigas ir atlikti toms pareigoms priskirtas funkcijas;

1.4. per pastaruosius 5 metus turi nebūti atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**2. Specialieji reikalavimai:**

2.1. kandidatas turi turėti kompetenciją bent vienoje iš šių sričių:

**2.1.1. finansų (finansų valdymo, finansų analizės ir audito) srityje -** šią kompetenciją patvirtina:

* ne mažesnė nei 4 metų vadovaujamo darbo patirtis finansų (juridinio asmens finansininko, finansų konsultavimo, finansinių paslaugų, investicinių projektų vertinimo ir finansavimo ar audito) srityje.

*Privalumai:*

* rizikos valdymo ir vidaus kontrolės sistemos formavimo patirtis;
* patirtis juridinio asmens kolegialiuose priežiūros ir (ar) valdymo organuose;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* korporatyvinės valdysenos principų išmanymas;
* bendrovių veiklos valdymo, kontrolės ir priežiūros žinios;

**2.1.2. strateginio planavimo ir verslo plėtros srityje** **-** šią kompetenciją patvirtina:

* ne mažesnė nei 4 metų aukščiausio lygmens vadovo, vadovaujamo darbo strateginio planavimo, verslo (verslo plėtros) strategijos formavimo ir jos įgyvendinimo užtikrinimo patirtis.

*Privalumai:*

* vadovavimo patirtis veiklos pardavimų srityje;
* patirtis verslo plėtros užsienio rinkose;
* vadovaujamo darbo patirtis statybų sektoriuje;
* patirtis įmonės kolegialiuose priežiūros ir (ar) valdymo organuose;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* korporatyvinės valdysenos principų išmanymas;
* bendrovių veiklos valdymo, kontrolės ir priežiūros žinios.

**3. Kandidatas turi atitikti šiuos nepriklausomumo kriterijus**:

3.1. turi nebūti akcinės bendrovės „Detonas“ ir su ja susijusio juridinio asmens, kurio dalyvės, dalininkės ar steigėjos yra šiame punkte nurodytos bendrovės (toliau – susijęs juridinis asmuo), atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir paskutinius vienus metus turi būti nėjęs tokių pareigų;

3.2. turi nebūti akcinės bendrovės „Detonas“ ar susijusio juridinio asmens, kurio dalyvės, dalininkės ar steigėjos yra šiame punkte nurodytos bendrovės (toliau – susiję juridiniai asmenys), kolegialaus organo narys, vadovas ar darbuotojas ir paskutinius vienus metus turi būti nėjęs tokių pareigų ir negavęs atlygio iš šių juridinių asmenų, išskyrus atlygį už kolegialaus organo ar komiteto nario pareigas;

3.3. paskutinius vienus metus turi nebūti akcinės bendrovės „Detonas“ ar susijusio juridinio asmens dalyvis, šių juridinių asmenų dalyvių atstovas;

3.4. turi nebūti akcinės bendrovės „Detonas“ ar susijusio juridinio asmens dalyvio, vadovo ar kolegialių organų narių artimas asmuo – sutuoktinis,sugyventinis, partneris, kai partnerystė įregistruota įstatymų nustatyta tvarka, taip pat jų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai ar partneriai;

3.5. turi neturėti reikšmingų verslo ryšių su akcine bendrove „Detonas“ ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš akcinės bendrovės „Detonas“, jos dalyvio ar susijusio juridinio asmens per paskutinius 12 mėnesių yra didesnės negu 1 000 eurų, išskyrus darbo užmokestį ar atlygį už kolegialaus organo ar komiteto nario pareigas;

3.6. paskutinius 2 metus turi nebūti audito įmonės, kuri atlieka ar atliko akcinės bendrovės „Detonas“ ar susijusio juridinio asmens auditą, partneris, dalyvis, vadovas, kolegialaus organo narys arba darbuotojas;

3.7. turi nebūti akcinės bendrovės „Detonas“ kolegialaus organo narys ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;

3.8. turi nebūti daugiau negu keturių valstybės ar savivaldybių valdomų įmonių kolegialių organų narys.

Dokumentai, kuriuos privalo pateikti kandidatai:

1. paraiška dalyvauti atrankoje ir sąžiningumo deklaracija, kurioje *privalo nurodyti kompetencijų sritį, nurodytą šio skelbimo specialiuose reikalavimuose į kurią kandidatuoja* (1 priedas);

2. kandidato sutikimas dėl asmens duomenų tvarkymo (2 priedas);

3. gyvenimo aprašymas (lietuvių kalba);

4. asmens tapatybę patvirtinančio asmens dokumento kopija;

5. motyvacinis laiškas (laisva forma, lietuvių kalba) atrankos komisijai;

6. aukštąjį išsilavinimą patvirtinančių dokumentų kopijas;

7. kitus reikalingus dokumentus ar jų kopijas, patvirtinančias atitiktį bendriesiems ir specialiesiems reikalavimams, nurodytiems šio skelbimo 1-2 punktuose, bei nepriklausomumo kriterijams, nurodytiems šio skelbimo 3 punkte.

Atrankos komisijos ir / ar atrankos agentūros UAB „AIMS International Lietuva“ atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei nepriklausomumo kriterijams.

Kandidatai teikia dokumentus atrankos agentūrai UAB „AIMS International Lietuva“ iki 2022 m. sausio 17 d. imtinai.

Kandidatai dokumentus atrankos agentūrai UAB „AIMS International Lietuva“ gali pateikti šiuo būdu:

**Elektroniniu paštu** karina.kasalyniene@aims.lt, pateikti dokumentus, patvirtintus saugiomis elektroninio pasirašymo priemonėmis su kvalifikuoto elektroninio parašo sertifikatais ar pateikti pasirašytas skanuotas dokumentų kopijas.

Kontaktiniai asmenys:

**UAB „AIMS International Lietuva“** kontaktinis asmuo: Karina Kašalynienė, vyresnioji vadovų paieškos konsultantė, karina.kasalyniene@aims.lt, tel.: +370 614 15648.
 Pavaduojantis asmuo – Šarūnas Dyburis, Vadovaujantysis partneris, sarunas.dyburis@aims.lt tel.: +370 616 72727.

**AB „Detonas“** kontaktinis asmuo: Rima Žadavičienė, Personalo vadovė, info@detonas.eu, tel.: 8 37 362 562.

Pavaduojantis asmuo – Sigita Čižauskienė, vyriausiosios buhalterės pavaduotoja, sigita@detonas.eu, tel.: 8 37 787 553.

**Susisiekimo ministerijos** kontaktinis asmuo:Janina Laskauskienė, Valstybės turto ir įmonių valdymo skyriaus patarėja, janina.laskauskiene@sumin.lt, tel.: 8 5 239 3852.

 1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gavėjas)

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą / stebėtojų tarybą (nereikalingus žodžiusišbraukti) šiose paskelbtose kompetencijų srityse:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus.

Patvirtinu, kad toliau pateikiama informacija yra teisinga. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |

Pranešimus dėl atrankos atlikimo ir rezultatų prašau siųsti elektroniniu paštu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2 priedas

**KANDIDATO SUTIKIMAS DĖL ASMENS DUOMENŲ TVARKYMO**

[data], Vilnius

1. Aš, **[vardas pavardė]**, sutinku, kad UAB „AIMS International Lietuva“ gautų ir tvarkytų iki AB „Detonas“ valdybos nario paskyrimo šiuos mano, kaip kandidato, pateiktus asmens duomenis:
	1. vardas, pavardė;
	2. pašto adresas;
	3. el. pašto adresas;
	4. telefono numeris;
	5. gimimo data/ asmens kodas;
	6. mano nuotrauka;
	7. darbo patirtis;
	8. išsilavinimas;
	9. bendravimo įgūdžiai;
	10. atsiliepimai / rekomendacijos apie mane;
	11. kandidato prašyme dalyvauti atrankoje ir sąžiningumo deklaracijoje pateikiami duomenys;
	12. kandidato nepriklausomumo deklaracijoje pateikiami duomenys.
2. Sutinku, kad mano asmens duomenys būtų naudojami AB „Detonas“ nepriklausomo valdybos nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus. Sutinku, kad mano asmens duomenys būtų perduodami Lietuvos Respublikos susisiekimo ministerijai.
3. Taip pat sutinku, kad UAB „AIMS International Lietuva“ ir Lietuvos Respublikos susisiekimo ministerija gali pasitelkti tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu.
4. Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
5. Esu susipažinęs kaip UAB „AIMS International Lietuva“ ir Lietuvos Respublikos susisiekimo ministerijoje yra tvarkomi mano asmens duomenys:

5.1. [AIMS International asmens duomenų apsaugos politika](https://aimsinternational.com/en/aims-gdpr/).

5.2. <https://sumin.lrv.lt/lt/asmens-duomenu-apsauga/informacija-apie-susisiekimo-ministerijoje-tvarkomus-asmens-duomenis>

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d. (vardas ir pavardė) (parašas) (data)